Dôvodová správa

	Podľa § 2 b/ zákona č. 347/1990 Zb. o organizácií ministerstiev  a ostatných ústredných orgánov  štátnej správy Slovenskej republiky v znení neskorších predpisov pre osobitné druhy činnosti môže vláda Slovenskej republiky vymenovať svojich splnomocnencov, ktorí konajú na základe poverenia vlády. Vláda Slovenskej republiky uznesením vlády SR č. 574/2001 vymenovala splnomocnenkyňu vlády   Slovenskej republiky na riešenie problémov rómskej národnostnej menšiny PhDr. Kláru Orgovánovú s účinnosťou od 1. júla 2001. Splnomocnenkyňa vlády SR  na riešenie problémov rómskej národnostnej menšiny je v pracovno-právnom vzťahu k Úradu vlády SR a jej platové náležitosti sa určujú podľa zákona č. 143/1992 Zb. o plate  a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších predpisov a nariadenia vlády SR č. 249/1992 Zb.  o platových pomeroch zamestnancov v rozpočtových  a v niektorých ďalších organizáciách a orgánoch v znení neskorších predpisov. Nakoľko zákon č. 347/1990 o organizácií ministerstiev  a ostatných ústredných orgánov  štátnej správy Slovenskej republiky v znení neskorších predpisov nerieši určenie platových náležitostí splnomocnenkyni  vlády   Slovenskej republiky na riešenie problémov rómskej národnostnej menšiny je potrebné túto pôsobnosť uložiť predsedovi vlády SR.